Worldloppet
Worldloppet on rahvusvaheline suusamaratonide liit. See asutati 1978 Rootsis Uppsalas. 2015 kuulus liidu alla Euroopas, Ameerikas, Aasias ja Okeaanias kokku 20 suusamaratoni. Seejuures kehtib põhimõte, et ühest riigist saab liitu kuuluda vaid üks suusamaraton. Eestis on selleks Tartu maraton. Liidu põhisekretariaat asub alates 2016. aastast Tartus, enne seda asus see Itaalias.